+الانترنت و الراوتر
#000006
أقسام الوصول السريع ( مربع البحث )
#000007
طريقة توصيل شاشتين او اكثر بالكمبيوتر
#000008
- احدي الطرق المشهورة عشان تزود انتاجيتك وانت بتستخدم PC انك تستخدم شاشتين مع بعض ... بيوفر عليك بعض الصداع بتاع تصغير البرنامج وتكبير البرنامج وهكذا .. لانك بقا عندك شاشتين متوصلين بالكمبيوتر بتاعك مش شاشة واحدة .. والموضوع دا ممكن تعمله على ويندوز 10 او8 او اياً كان .. ولكن في بعض المستخدمين بيواجهم مشاكل فى تشغيل شاشتين مع بعض على نفس الجهاز فى ويندوز 10 ..
#000009
- قبل اي حاجه لازم تتأكد انك محدث تعريفات كارت الشاشة اياً كان برضوا كارت الشاشة اللى انت بتستخدمه سواء مثلا نيفيديا او AMD ..في ظهر الكيسة بتاعتك هتلاقي مداخل الشاشة و معظم كروت الشاشات بتوفرلك امكانية انك تشغل شاشتين مع بعض على جهازك بكل سهولة.
#000010
هتلاقي نوع او اكثر من المداخل دي موجود فى الكمبيوتر بتاعك :
#000011
لو موجود عندك اكثر من مدخل فانت معندكش اي مشكله فى توصيل الشاشتين وتشغيلهم على الكمبيوتر بتاعك وتوسيع مساحة الشغل الخاصة بيك.
#000012
كيفية ربط شاشتين على pc واحد ؟
#000013
اذا كان عندك مدخل واحد فى الكمبيوتر بتاعك من نوع SGVA, HDMI, او DVI.. لو جربت تستخدم Spiltter عشان تشغل اكثر من شاشة "Spillter المقصود بيه قطعه هتحول المدخل الواحد مدخلين مثلا " ، النتيجه ان نفس الصورة هتظهر على الشاشتين فانت كدا موسعتيش مساحة الشغل الخاصه بيك ودا اللى بنكلم عليه فى المقال.
#000014
طيب الحل ايه ؟ طبعا الكمبيوتر بتاعك فيه مداخل USB عادي .. الحل انك تشتري قطعه اسمها DisplayLink adapter .. وهتلاقيها موجوده على امازونهتحطها فى مدخل الUSB وهتقدر توصل بيها شاشة ثانية او تقدر توصل بيها شاشة على اللاب توب مثلا ..
#000015
فى مدخل اسمه DMS-59 بيبقا شكله زي ما وضح فى الصورة .. المدخل دا ممكن تستخدم معاه Splitter و تشغل شاشتين بدون ما تحصل على نفس الصورة فى الشاشتين فمع المدخل دا انت معندكش المشكله الاولي وببساطه تقدر تشتري splitter وتوصل الشاشتين بالكمبيوتر بتاعك ..
#000017
-بمجرد ما توصل الشاشتين بالكمبيوتر بتاعك باستخدام اي واحده من الطرق اللى فوق فى الغالب الكمبيوتر بتاعك هيكتشف دا تلقائياً .. بس لو دا محصلش فانت محتاج تدخل لاعدادات BIOS .. ولدخول اعدادات البيوس انت محتاج تضغط على زرار محدد لما تفتح الكمبيوتر بتاعك ... كل كمبيوتر بيختلف عن الثاني فانت محتاج تبص لشاشة الكمبيوتر وهيا بتفتح وتعرف انت محتاج تضغط على زرار ايه عشان تدخل لاعدادات BIOs ..
#000018
لما تدخل للاعدادت دور على اعدادات Display و غيرها من Single الي Dual او حاجه شبه كدا ، فى الغالب مش هتحتاج الخطوة دي .. بس انا ذكرتها برضوا ، لحد هنا المفروض نكون انهينا موضوع ازاي توصل الشاشتين بالكمبيوتر .. ناقص بس تزبط اعدادات نظام التشغيل .. سواء بقا بتستخدم ويندوز 11 او 10 او 7.
#000019
ازاي تشغل شاشتين على الكمبيوتر اعدادات الويندوز ؟
#000020
اضغط على زرار علامة الويندوز + P .. هيظهرلك خيارات Duplicate Extend او Second Screen Only .. اختار Extend .. وكدا كل شاشة هتشتغل على حدا ..
#000021
فى طريقة ثانية انك تضغط على سطح المكتب كلك يمين واختار اعدادات الشاشة او Screen Resolution .. وانزل تحت شويا واختار جنب Multiplue Display اختار Extend وممكن تراجع الطريقة دي من مايكروسوفت من هنا.
#000022
ممكن تنقل تطبيقات من الشاشة الاولي للشاشة الثانيه عن طريق Shift+زر علامة الويندوز+الاسهم ، كدا غطينا كل المعلومات ازاي توصل الشاشة وازاي تشغلها من الويندوز .. وممكن حتي تركب اكثر من شاشتين بنفس الطريقة ..
#000023
لو قابلك مشكله فى اكتشاف الويندوز للشاشة .. جرب تدخل لاعدادات كارت الشاشة واختار Set-up Multiple screen
#000024
ماركات الموبايلات
#000027
تابعنا على مواقع التواصل
#000028
أحدث الموبايلات
#000029